MITSIB ร่วมออกบูธ โชว์ศักภาพในงาน mai Forum 2019
MITSIB ร่วมออกบูธ โชว์ศักภาพในงาน mai Forum 2019 ณ โรงแรมเซ็นทารา แกรนด์ แอท เซ็นทรัลเวิล์ด เมื่อเร็ว ๆ นี้
23 ก.ค. 2562

นายนิติพัทญ์ ยงค์สงวนชัย (ที่ 2 จากขวา) ประธานเจ้าหน้าที่บริหาร ร่วมกับ นายสุรชัย วณิชวิกรม ( ที่ 2 จากซ้าย) ผู้อำนวยการฝ่ายบัญชีและการเงิน บริษัท มิตรสิบ ลิสซิ่ง จำกัด (มหาชน) หรือ MITSIB ผู้ดำเนินธุรกิจให้บริการเช่าชื้อรถแท็กซี่รวมถึงบริการสินเชื่อเพื่อรถแท็กซี่และรถขนส่งสาธารณะ นำทีมร่วมออกบูธในงาน mai Forum 2019 มหกรรมรวมพลคน mai ครั้งที่ 6 ภายใต้ธีม “เติบโตด้วยกัน สร้างสรรค์ยั่งยืน” หลังจากนำบริษัทเข้าจดทะเบียนในตลาดหลักทรัพย์เอ็ม เอ ไอ (mai) อย่างเป็นทางการเมื่อ มิ.ย. ที่ผ่านมา เพื่อตอกย้ำศักยภาพการเติบโตของธุรกิจอย่างยั่งยืน
ซึ่งงานนี้ถือเป็นโอกาสได้พบปะนักลงทุน ผู้ถือหุ้น และประชาชนผู้สนใจอย่างล้นหลาม พร้อมเผยแนวทางการดำเนินธุรกิจในการขยายฐานลูกค้าเพิ่มมากขึ้นควบคู่กับการพัฒนาธุรกิจให้เจริญเติบโตได้ในอนาคต ณ โรงแรมเซ็นทารา แกรนด์ แอท เซ็นทรัลเวิล์ด เมื่อเร็ว ๆ นี้